Meistaraflokkur karla hjá Þrótti í blakinu hefja leik í Mikasadeildinni í kvöld í Laugardalshöll kl. 20:30 eða strax eftir að handboltaleik Þróttar og KR er lokið . Andstæðingarnir eru KA-menn sem spiluðu til úrslita um Íslandsmeistaratitillinn í vor og því er von á hörkuleik milli liðanna . Liðin eigast svo aftur við í Laugardalshöllinni á morgun kl. 15:00 en þá stendur til að heiðra nokkra leikmenn sem hafa spilað 200 og 400 leiki með m.fl.karla blakliði Þróttar . Liðið er komið með nýja þjálfara og nokkrar leikmannabreytingar hafa átt sér stað og er stefnan að vera í titlabaráttunni í vetur . Gengi liðsins í Haustmóti BLÍ um daginn sýndi það að það er raunhæft markmið . Allir áhugasamir Þróttarar eru hvattir til að mæta í Laugardalshöllina um helgina og hvetja okkar menn til sigurs . Þess má geta að frítt verður inn á þessa leiki um helgina svo um að gera að nýta sér það tækifæri .